Capetciwotakanik

Capetciwotakanik otenaw,  atisokan 11 000 tacitcik kirika 5 000 Atikamekw neherowesiw ka teciketik nata otenaw. Nicto Neherosiw oteno tatino (kokokac, Opiticiwan, Wemotaci) ote pecotcic Capetciwotakanik. Pecotcic Shawinigan kirika Pekwakimik ici actew Capetciwotakanik otenaw. Wetci ki icinikatek kekat actotin ka icinakok anihe e matanak ote napitc itekera ka mitciok tapiskwan sipi ote akam sipi ki tokon ka ici ocitakoniok masinahikanickwemok aci anotc RockTenn ka tiperitak kinositc pisimw 2011 ka tato piponikarik.  

Weckatc ka iti matce tatcik emitcikocici atoskerinik kirika ka otapinatcik anihi aihiwina ekota ka ici tapapitakik ite ki ici nikickotatotcik kirowe tca miro misitowinakon mia kicika wapatomotcik. Capetciwotakanik ki nitwakiw e ici armomakatek nicwatc kitci tapwetakok. Anihe otenaw Capetciwotakanik ici actew ote itekera Mauricie ka icinikatek otenaw tca aski e iskwak 28 421,48 km2 nac 3 316 km2  tekaci kekak picicikw tokon neta sipi kirika sahikikan. Ote ici sakiesinatew Kepek askik wasite  Eeyou Istchee Baie-James acitc ota 6e Kanatak. Mamo aictewa kotakihi nikotaso (6) otenawa  (Senneterre, Eeyou Istchee Baie-James, Lac-Bouchette, Lac-Édouard, La Bostonnais et Trois-Rives) mitato acitc nicw tatinotike. Mamo kirika tokono neta nicto (3) nehirowisi otenawa Wemotaci, kokokac et Opitciwan. Aski mictahi micaw neta ka ici tiperatakok aric micta nipira tokon aka wewerita e nakatoweritcikatek kaie aka e kispiokahatek awesisak ka iteciketik tciw.

Tipanictawin:E matcectakaniwok
Tipanictawin:Otenowa